Document ID: 32014R1341

NEUVOSTON ASETUS (EU) N:o 1341/2014,
annettu 15 päivänä joulukuuta 2014,
tiettyihin maatalous- ja teollisuustuotteisiin sovellettavien yhteisen tullitariffin autonomisten tullien suspendoimisesta annetun asetuksen (EU) N:o 1387/2013 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
ottaa huomioon Euroopan komission ehdotuksen,
sekä katsoo seuraavaa:
(1)
On unionin edun mukaista suspendoida kokonaan yhteisen tullitariffin autonomiset tullit 135 tuotteelta, joita ei tällä hetkellä luetella neuvoston asetuksen (EU) N:o 1387/2013 (1) liitteessä I. Sen vuoksi nämä tuotteet olisi lisättävä mainittuun liitteeseen.
(2)
Asetuksen (EU) N:o 1387/2013 liitteessä I luetellaan tällä hetkellä 52 tuotetta, joihin sovellettava yhteisen tullitariffin autonomisten tullien suspendointi ei ole enää unionin edun mukaista. Sen vuoksi nämä tuotteet olisi poistettava mainitusta liitteestä.
(3)
On tarpeen muuttaa asetuksen (EU) N:o 1387/2013 liitteessä I lueteltujen 29 tullisuspension tavaran kuvausta tuotteiden teknisen kehityksen ja markkinoiden taloudellisten kehityssuuntausten huomioon ottamiseksi tai kielellisten mukautusten tekemiseksi. Yhdistettyyn nimikkeistöön 1 päivänä tammikuuta 2015 tehtävien muutosten vuoksi olisi lisäksi 95 tuotteen Taric-koodia muutettava. Yhden tuotteen luokittelua useampaan nimikkeeseen ei myöskään pidetä enää tarpeellisena. Suspensiot, joihin on tarpeen tehdä muutoksia, olisi poistettava asetuksen (EU) N:o 1387/2013 liitteessä I olevasta suspensioluettelosta, ja muutetut suspensiot olisi lisättävä uudelleen kyseiseen luetteloon.
(4)
Tullisuspensioita olisi tarkasteltava säännöllisesti uudelleen, ja ne voidaan mahdollisesti poistaa asianomaisen osapuolen pyynnöstä. Tullisuspension voimassaoloa jatketaan ja asetetaan uusi uudelleentarkastelun päivämäärä, kun tämä on perusteltua unionin etujen kannalta.
(5)
Unionin edun mukaista on muuttaa 184 tuotteen pakollisen uudelleentarkastelun päivämäärä, jotta tulliton tuonti olisi mahdollista tuon päivän jälkeen. Näiden tuotteiden uudelleentarkastelu on tehty, ja niille on asetettu tarkistetut päivämäärät niiden seuraavaa pakollista uudelleentarkastelua varten. Sen vuoksi ne olisi poistettava asetuksen (EU) N:o 1387/2013 liitteessä I olevasta suspensioluettelosta, ja muutetut suspensiot olisi sisällytettävä uudelleen kyseiseen luetteloon.
(6)
Unionin edun vuoksi on tarpeen lyhentää neljän tuotteen pakollisen uudelleentarkastelun toistumisväliä. Sen vuoksi näiden tuotteiden suspensiot olisi poistettava asetuksen (EU) N:o 1387/2013 liitteessä I olevasta suspensioluettelosta, ja muutetut suspensiot olisi sisällytettävä uudelleen kyseiseen luetteloon. Jotta suspension jatkuva sovellettavuus (ilman keskeytystä) voidaan asianmukaisesti varmistaa, Taric-koodeihin ex 8501320050 ja ex 8501330055 kuuluvia tuotteita koskevaa suspentiota olisi sovellettava 1 päivästä tammikuuta 2014.
(7)
Muutetut kohdat olisi selvyyden vuoksi merkittävä asteriskilla.
(8)
Asianmukaisen tilastoinnin mahdollistamiseksi asetuksen (EU) N:o 1387/2013 liitettä II olisi täydennettävä eräiden sellaisten uusien tuotteiden paljousyksiköillä, joille suspensiot on myönnetty. Johdonmukaisuuden vuoksi myös asetuksen (EU) N:o 1387/2013 liitteestä I poistetuille tuotteille annetut paljousyksiköt olisi poistettava mainitun asetuksen liitteestä II.
(9)
Sen vuoksi asetus (EU) N:o 1387/2013 olisi muutettava tämän mukaisesti.
(10)
Koska tämän asetuksen mukaisten muutosten olisi tultava sovellettaviksi 1 päivästä tammikuuta 2015 alkaen, tätä asetusta olisi sovellettava mainitusta päivästä ja sen olisi tultava voimaan päivänä, jona se julkaistaan Euroopan unionin virallisessa lehdessä,
ON HYVÄKSYNYT TÄMÄN ASETUKSEN:
1 artikla
Muutetaan asetus (EU) N:o 1387/2013 seuraavasti:
1)
Muutetaan liitteessä I oleva taulukko seuraavasti:
a)
lisätään otsikon ja taulukon väliin huomautus seuraavasti:
”(*)
Suspensio, joka koskee tässä liitteessä olevaa tuotetta, jonka CN- tai Taric-koodi tai tavaran kuvaus tai pakollisen uudelleentarkastelun päivämäärä on muutettu tiettyihin maatalous- ja teollisuustuotteisiin sovellettavien yhteisen tullitariffin autonomisten tullien suspendoimisesta annetun asetuksen (EU) N:o 1387/2013 muuttamisesta 24 päivänä kesäkuuta 2014 annetulla neuvoston asetuksella (EU) N:o 722/2014 (EUVL L 192, 1.7.2014, s. 9) ja tiettyihin maatalous- ja teollisuustuotteisiin sovellettavien yhteisen tullitariffin autonomisten tullien suspendoimisesta annetun asetuksen (EU) N:o 1387/2013 muuttamisesta 15 päivänä joulukuuta 2014 annetulla neuvoston asetuksella (EU) N:o 1341/2014 (EUVL L 363, 18.12.2014, s. 10)”
;
b)
poistetaan otsikon ja taulukon välistä seuraava huomautus:
”(*)
Tässä liitteessä olevaan tuotteeseen liittyvä suspensio, jonka CN- tai Taric-koodia tai tavaran kuvausta tai pakollisen uudelleentarkastelun päivämäärää muutettiin tiettyihin maatalous- ja teollisuustuotteisiin sovellettavien yhteisen tullitariffin autonomisten tullien suspendoimisesta annetun asetuksen (EU) N:o 1387/2013 muuttamisesta 24 päivänä kesäkuuta 2014 annetulla neuvoston asetuksella (EU) N:o 722/2014 (EUVL L 192, 1.7.2014, s. 9)”
;
c)
lisätään tämän asetuksen liitteessä I luetellut tuoterivit asetuksen (EU) N:o 1387/2013 liitteessä I olevan taulukon ensimmäisessä sarakkeessa olevien CN-koodien mukaisessa järjestyksessä;
d)
poistetaan tuoterivit, joiden CN- ja Taric-koodit luetellaan tämän asetuksen liitteessä II.
2)
Muutetaan liite II seuraavasti:
a)
lisätään paljousyksikkörivit, joiden CN- ja Taric-koodit luetellaan tämän asetuksen liitteessä III;
b)
poistetaan paljousyksikkörivit, joiden CN- ja Taric-koodit luetellaan tämän asetuksen liitteessä IV.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2015.
Taric-koodeihin ex 8501320050 ja ex 8591330055 kuuluvien tuotteiden osalta sitä sovelletaan kuitenkin 1 päivästä tammikuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 2014.

Labels: 3
1
15
6